CV Keskus

CVKeskus.ee on värbamistehnoloogia ettevõte, mis arendab Eesti populaarseimat värbamis- ja tööotsinguplatvormi CVKeskus.ee, kus leidub suurim valik tööpakkumisi. CVKeskus.ee-l on ka oma värbamisagentuur, kus töötavad värbamiseksperdid aitavad Eesti tööandjatel leida tööturult sobivaid töötajaid. Kantar Emori uuringu järgi leiab suurem osa tööotsijatest Eestis infot tööpakkumiste kohta just CVKeskus.ee tööportaalist. Ajalugu Firma asutas 2000 tolleaegse Starman Internet AS-i juhataja Raivo Hein. 2004. aastal laienes ettevõte Läti ja Leedu turgudele, võttes seal brändinimena kasutusele vastavalt CVMarket.lv ja CVMarket.lt. Lisaks avati tööportaal ka Hollandis, mille avamisse investeeriti üle 1 miljoni Eesti krooni. 2006. aasta alguses tegutses ettevõte juba kaheksas riigis: Eestis, Lätis, Leedus, Poolas, Tšehhis, Slovakkias, Ungaris ja Hollandis. Hiljem keskenduti põhiturgudele Eestis, Lätis ja Leedus. Sügisel 2007 müüsid senised omanikud 75% ettevõttest välismaistele fondidele. Ülejäänud 25% läks uute omanike valdusse 2008. aasta veebruaris. 2017. aastal omandas Šveitsi Ringier ja Saksamaa Axel Springer SE ühisettevõte Ringier Axel Springer Media AG CVKeskus.ee tööportaali, koos Läti tööportaaliga CVMarket.lv ja Leedu tööportaaliga CVMarket.lt. 2021. aastal soetas Šveitsi meediaettevõte Ringier AG ka ülejäänud osa ehk omandas 100% ettevõttest. 2023. aastal viis ettevõte läbi brändivärskenduse uuendades nii logo, värvilahendust kui ka tööotsingumootorit ja tööandjate värbamisplatvormi. Eesti ihaldusväärseima tööandja uuring Alates 2012. aastast on CVKeskus.ee läbi viinud Eesti ihaldusväärseima tööandja küsitlust, kus töövõtjad nimetavad organisatsioone, kus nad kõige enam töötada sooviksid. Uuringu metoodika näeb ette, et ettevõtted ei saa end ise registreerida Eesti ihaldusväärseima tööandja konkursile või avaldada soovi seal osalemiseks. Pingerida selgub täielikult töövõtjate tagasiside tulemusel. Lisaks ei ole ka ettevõtete loetelu uuringus vastajatele ette antud, mistõttu avaldab tööandjate brändituntus Eesti tööturul uuringu tulemustele suurt mõju. Alates 2012. aastast on Eesti Ihaldusväärseima tööandja tiitli võitnud järgmised ettevõtted: 2023 LHV Pank 2022: LHV Pank 2021: Wise 2020: Telia 2019: Eesti Energia 2018: Eesti Energia 2017: Eesti Energia 2016: Eesti Energia 2015: Eesti Energia 2014: Skype 2013: Eesti Energia 2012: Eesti Energia "CV Keskus avas Lätis tööportaali CV Market". Eesti Päevaleht. Vaadatud 2. septembril 2024. "CV Keskus avas tööportaali Hollandis". Äripäev. Vaadatud 2. septembril 2024. "Eestlased müüsid CV Keskuse välismaalastele". Majandus. 26. november 2007. Vaadatud 2. septembril 2024. ERR (29. märts 2017). "Ringier Axel Springer Media ostis tööportaali CV Keskus". ERR. Vaadatud 2. septembril 2024. "Šveitsi meediafirma ostab Axel Springeri aktsiad Baltikumis". Postimees. 2021. "CVKeskus.ee sai uue visuaalse identiteedi". www.bestmarketing.ee. 11. juuli 2023. Vaadatud 2. septembril 2024. "Selgusid Eesti ihaldusväärseimad tööandjad. Palk ei olegi enam paljude töötajate jaoks olulisim". Ärileht. Vaadatud 2. septembril 2024. "Selgusid Eesti ihaldusväärseimad tööandjad". Rahageenius. 28. detsember 2022. Vaadatud 2. septembril 2024. "Kas nimekirjas ka sinu töökoht? Selgusid Eesti ihaldusväärseimad tööandjad". Ärileht. Vaadatud 2. septembril 2024. "Selgusid Eesti ihaldusväärseimad tööandjad". Majandus. 9. september 2020. Vaadatud 2. septembril 2024. "EDETABEL | Need on eestlaste seas kõige ihaldusväärsemad tööandjad. Kas sinu oma on ka nende hulgas?". Ärileht. Vaadatud 2. septembril 2024. "Ülevaade: need on Eesti ihaldusväärseimad tööandjad". Majandus. 18. jaanuar 2018. Vaadatud 2. septembril 2024. "CV Keskus valis tänavuse ihaldusväärseima tööandja". Äripäev. Vaadatud 2. septembril 2024. "VAATA, kelle juures Eesti inimesed kõige rohkem tööd teha tahavad". Ärileht. Vaadatud 2. septembril 2024. "Vaata, kes lükkas Eesti senise hinnatuima tööandja troonilt". Ärileht. Vaadatud 2. septembril 2024. "Eesti Energia kaotas ihaldusväärseima tööandja tiitli". Majandus. 13. märts 2014. Vaadatud 2. septembril 2024. "Eesti ihaldusväärseim tööandja on Eesti Energia". www.ohtuleht.ee. Vaadatud 2. septembril 2024. "Eesti ihaldusväärseimad tööandjad on Eesti Energia, Skype ja Swedbank". Majandus. 7. märts 2012. Vaadatud 2. septembril 2024. CVKeskus.ee